ᱰᱟᱱᱠᱩᱱᱤ ᱡᱚᱸᱠᱥᱚᱱ ᱨᱮᱞᱣᱮ ᱥᱴᱮᱥᱚᱱ

ᱰᱟᱱᱠᱩᱱᱤ ᱡᱚᱸᱠᱥᱚᱱ ᱫᱚ ᱢᱤᱫ ᱨᱮᱞᱣᱮ ᱡᱚᱸᱠᱥᱚᱱ ᱠᱟᱱᱟ, ᱡᱟᱦᱟᱸ ᱫᱚ ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱠᱳᱨᱰ ᱨᱮ ᱢᱮᱱᱟᱜᱼᱟ ᱟᱨ ᱱᱚᱣᱟ ᱫᱚ ᱥᱤᱧᱚᱛᱤᱭᱟᱹ ᱯᱚᱱᱚᱛ ᱯᱚᱪᱷᱤᱢ ᱵᱟᱝᱞᱟ ᱨᱮ ᱦᱩᱜᱽᱞᱤ ᱦᱚᱱᱚᱛ ᱨᱮ ᱢᱮᱱᱟᱜᱼᱟ ᱾ ᱱᱚᱣᱟ ᱥᱴᱮᱥᱚᱱ ᱫᱚ  ᱟᱨ  ᱵᱟᱱᱟᱨ ᱠᱷᱚᱱ ᱡᱚᱲᱟᱣ ᱟᱠᱟᱱᱟ ᱾

ᱰᱟᱱᱠᱩᱱᱤ ᱫᱚ ᱠᱚᱞᱠᱟᱛᱟ ᱢᱟᱦᱟᱱᱚᱜᱚᱨ ᱴᱚᱴᱷᱟ ᱨᱮᱱᱟᱜ ᱢᱤᱫ ᱢᱩᱬ ᱤᱱᱴᱟᱨᱥᱤᱴᱤ ᱨᱮᱞᱣᱮ ᱥᱴᱮᱥᱚᱱ ᱠᱟᱱᱟ ᱾ ᱱᱚᱣᱟ ᱫᱚ ᱥᱤᱧᱚᱛ ᱨᱮᱱᱟᱜ ᱮᱛᱚᱢ ᱯᱚᱱᱚᱛ ᱟᱨ ᱠᱚᱧᱮ ᱥᱟᱢᱟᱝ ᱯᱚᱱᱚᱛ ᱛᱟᱞᱟ ᱨᱮ ᱥᱮᱱᱚᱜ ᱠᱟᱱ ᱢᱮᱞ ᱟᱨ ᱮᱠᱥᱯᱨᱮᱥ ᱨᱮᱞ ᱞᱟᱹᱜᱤᱫ ᱢᱤᱫ ᱢᱩᱬᱩᱛ ᱛᱟᱞᱢᱟ ᱥᱴᱚᱯᱮᱡᱽ ᱠᱟᱱᱟ ᱾

ᱱᱟᱜᱟᱢ
ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱠᱳᱨᱰ, ᱡᱟᱦᱟᱸ ᱫᱚ ᱦᱟᱣᱨᱟ ᱵᱚᱨᱫᱷᱚᱢᱟᱱ ᱢᱩᱬ ᱞᱟᱭᱤᱱ ᱨᱮ ᱦᱟᱣᱲᱟ ᱠᱷᱚᱱ ᱵᱚᱨᱫᱷᱚᱢᱟᱱ ᱫᱷᱟᱹᱨᱤᱡ ᱢᱤᱫᱴᱟᱹᱝ ᱦᱩᱰᱤᱧ ᱞᱟᱭᱤᱱ ᱠᱟᱱᱟ, ᱡᱟᱦᱟᱸ ᱫᱚ ᱑᱙᱑᱗ ᱥᱟᱞ ᱨᱮ ᱵᱮᱱᱟᱣ ᱞᱮᱱᱟ ᱛᱟᱦᱮᱸᱫ ᱾ ᱑᱙᱓᱒ ᱥᱟᱞ ᱨᱮ, ᱠᱚᱞᱠᱟᱛᱟ ᱠᱚᱨᱰ ᱞᱟᱭᱤᱱ ᱫᱚ ᱣᱤᱞᱤᱝᱰᱚᱱ ᱵᱨᱤᱡᱽ ᱪᱮᱛᱟᱱ ᱨᱮ ᱵᱮᱱᱟᱣ ᱞᱮᱱᱟ, ᱡᱟᱦᱟᱸ ᱫᱚ ᱫᱟᱢᱫᱟᱢ ᱟᱨ ᱰᱟᱱᱠᱩᱱᱤ ᱡᱚᱲᱟᱣᱮᱫ ᱛᱟᱦᱮᱸᱫ ᱾

ᱤᱞᱮᱠᱴᱨᱤᱯᱷᱤᱠᱮᱥᱚᱱ
ᱦᱟᱣᱲᱟ-ᱵᱚᱨᱫᱷᱚᱢᱟᱱ ᱠᱳᱨᱰ ᱨᱮᱱᱟᱜ ᱤᱞᱮᱠᱴᱨᱤᱠᱮᱥᱚᱱ ᱫᱚ ᱑᱙᱖᱔-᱑᱙᱖᱖ ᱥᱟᱞ ᱨᱮ ᱦᱩᱭ ᱞᱮᱱᱟ ᱾

ᱰᱤᱡᱮᱞ ᱞᱳᱠᱳ ᱠᱚᱢᱯᱚᱱᱮᱱᱴ ᱯᱷᱮᱠᱴᱨᱤ
ᱰᱟᱱᱠᱩᱱᱤ ᱨᱮ ᱢᱮᱱᱟᱜ ᱰᱤᱡᱮᱞ ᱠᱚᱢᱯᱳᱱᱮᱱᱴ ᱯᱷᱮᱠᱴᱨᱤ ᱨᱮ ᱴᱨᱟᱭᱤᱞ ᱯᱨᱚᱰᱩᱠᱥᱚᱱ ᱮᱛᱚᱦᱚᱵ ᱟᱠᱟᱱᱟ ᱾ ᱘᱔.᱒᱑ ᱠᱚᱨᱚᱲ ᱴᱟᱠᱟ ᱛᱮ ᱵᱮᱱᱟᱣ ᱟᱠᱟᱱ ᱱᱚᱣᱟ ᱯᱞᱟᱱᱴ ᱫᱚ ᱒᱘ ᱢᱮ ᱒᱐᱑᱒ ᱨᱮ ᱯᱚᱪᱷᱤᱢ ᱵᱟᱝᱞᱟ ᱨᱤᱱᱤᱡ ᱥᱤᱨᱟᱹ ᱢᱚᱱᱛᱨᱤ ᱢᱚᱢᱛᱟ ᱵᱚᱱᱟᱨᱡᱤ ᱦᱚᱛᱮᱛᱮ ᱩᱪᱷᱟᱹᱱ ᱞᱮᱱᱟ ᱾ ᱵᱮᱱᱟᱣ ᱟᱠᱟᱱ ᱡᱤᱱᱤᱥ ᱠᱚ ᱵᱮᱱᱟᱨᱮᱥ ᱞᱳᱠᱳᱢᱳᱴᱤᱵᱽ ᱣᱟᱨᱠᱥ ᱨᱮ ᱠᱚ ᱮᱢᱚᱜ ᱠᱟᱱᱟ ᱾

ᱤᱞᱮᱠᱴᱨᱤᱠ ᱞᱳᱠᱳ ᱠᱚᱢᱯᱚᱱᱮᱱᱴ ᱯᱷᱮᱠᱴᱨᱤ

᱒᱗᱐.᱗᱗ ᱠᱳᱴᱤ ᱴᱟᱠᱟ ᱛᱮ ᱵᱮᱱᱟᱣ ᱟᱠᱟᱱ ᱤᱞᱮᱠᱴᱨᱤᱠ ᱞᱳᱠᱳ ᱠᱚᱢᱯᱳᱱᱮᱱᱴ ᱯᱷᱮᱠᱴᱨᱤ ᱨᱮᱱᱟᱜ ᱵᱮᱱᱟᱣ ᱞᱟᱦᱟᱱᱛᱤ ᱨᱮ ᱢᱮᱱᱟᱜᱼᱟ ᱾

ᱰᱟᱱᱠᱩᱱᱤ ᱯᱷᱨᱮᱴ ᱭᱟᱨᱰ
ᱰᱟᱱᱠᱩᱱᱤ ᱜᱩᱰᱥ ᱭᱟᱨᱰ ᱫᱚ ᱨᱩᱣᱟᱹᱲ ᱟᱨ ᱰᱟᱱᱠᱩᱱᱤ ᱯᱷᱨᱮᱴ ᱭᱟᱨᱰ ᱞᱮᱠᱟᱛᱮ ᱵᱮᱱᱟᱣ ᱨᱮᱱᱟᱜ ᱯᱨᱚᱡᱮᱠᱴ ᱨᱮ ᱠᱟᱹᱢᱤ ᱪᱟᱞᱟᱜ ᱠᱟᱱᱟ ᱾ ᱱᱚᱣᱟ ᱫᱚ ᱢᱤᱫ ᱟᱭᱢᱟ ᱩᱫᱽᱜᱟᱹᱣ ᱞᱟᱹᱜᱤᱫ ᱴᱟᱨᱢᱤᱱᱟᱞ ᱦᱩᱭᱩᱜᱼᱟ ᱡᱟᱦᱟᱸ ᱫᱚ ᱢᱤᱫᱴᱟᱹᱝ ᱡᱟᱭᱜᱟ ᱨᱮ ᱡᱚᱛᱚ ᱠᱟᱹᱣᱰᱤ ᱨᱮᱱᱟᱜ ᱩᱪᱷᱟᱹᱱ ᱫᱚᱦᱚᱭᱟ ᱾ ᱱᱚᱣᱟ ᱛᱮ ᱦᱟᱣᱲᱟ, ᱥᱤᱭᱟᱹᱞᱫᱟ, ᱥᱟᱞᱤᱢᱟᱨ ᱟᱨ ᱪᱤᱴᱯᱩᱨ ᱭᱟᱨᱰ ᱨᱮᱱᱟᱜ ᱵᱷᱟᱨᱤ ᱠᱚᱢ ᱦᱩᱭᱩᱜᱼᱟ ᱾

ᱰᱮᱰᱤᱠᱮᱴᱮᱰ ᱯᱷᱨᱮᱡᱽ ᱠᱚᱨᱤᱰᱚᱨ
ᱯᱚᱧᱡᱟᱵᱽ ᱨᱮ ᱰᱟᱱᱠᱩᱱᱤ ᱠᱷᱚᱱ ᱞᱩᱫᱷᱤᱭᱟᱱᱟ ᱫᱷᱟᱹᱨᱤᱡ ᱫᱚ ᱑᱘᱓᱙ ᱠᱤᱞᱚᱢᱤᱴᱚᱨ ᱡᱤᱞᱤᱧ ᱥᱟᱢᱟᱝ ᱰᱮᱰᱤᱠᱮᱴᱮᱰ ᱯᱷᱨᱮᱡᱽ ᱠᱚᱨᱤᱰᱚᱨ ᱯᱨᱚᱡᱮᱠᱴ ᱟᱠᱟᱱᱟ ᱾

ᱥᱟᱹᱠᱷᱭᱟᱹᱛ

ᱵᱟᱦᱨᱮ ᱡᱚᱱᱚᱲ

  ᱦᱟᱣᱲᱟ ᱠᱷᱚᱱ ᱨᱮᱞᱜᱟᱹᱰᱤ ᱠᱚ
 ᱥᱤᱭᱟᱹᱞᱫᱟ ᱠᱷᱚᱱ ᱨᱮᱞᱜᱟᱹᱰᱤ ᱠᱚ

ᱛᱷᱚᱠ:ᱥᱤᱧᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ ᱑᱙᱑᱗ ᱨᱮ ᱡᱷᱤᱡ ᱞᱮᱱ
ᱛᱷᱚᱠ:ᱦᱩᱜᱽᱞᱤ ᱦᱚᱱᱚᱛ ᱨᱮ ᱨᱮᱞᱣᱮ ᱥᱴᱮᱥᱚᱱ ᱠᱚ
ᱛᱷᱚᱠ:ᱦᱟᱣᱲᱟ ᱨᱮᱞᱣᱮ ᱦᱟᱹᱴᱤᱧ
ᱛᱷᱚᱠ:ᱠᱚᱞᱠᱟᱛᱟ ᱩᱯᱱᱚᱜᱽᱨᱤ ᱨᱮᱞᱣᱮ ᱥᱴᱮᱥᱚᱱ ᱠᱚ